钦定古今图书集成/方舆汇编/职方典/第1147卷 > 《祀紫盖山经玉泉山寺》前人
## 钦定古今图书集成/方舆汇编/职方典/第1147卷 > 《祀紫盖山经玉泉山寺》前人

指途跻楚望，策马傍荆岑。稍稍松篁入，泠泠涧谷深。
观奇逐幽渺，历险忘岖嵚。上界投佛影，中天扬梵音。
焚香忏在昔，礼足誓来今。灵异若有对，神仙真可寻。
高僧闻逝者，远俗是初心。藓剥经行处，猿啼燕坐林。
归真已寂灭，留迹岂湮沉。法地自兹广，何云千万金。